Canescione

Gle canescione (/kanǝˈʃːoːnǝ/; pl. canesciune) è na spèce e raviòle, luonghe 10 a 15 cm é larie 7-8 cm, fatte che la pašta de le fettuccine, che vè rechine che ne mbašte d'òva é de casce e pècura, ne ccone e pépe é perdesine, é che vè misse a gle furne pe na vendina e minute. 

A Aluite ze chiama “casciata”: fòre fòre pare la štéssa, prò è doce pecché vè rechine che la recòtta é la ciucculata o la cannèlla.

A Sande Ghiasce vè fatte che la pašta de la pizza, é dénd'a le rechine vè méssa pure la saciccia a pezzétte. È cchiù ruosse assá e gl'ate canesciune.  

 Oríggene 
È ne predòtte de la tradezione gaštrenòmeca cundadina, spase appettutte a gle nord de la Cambania (Caserta) é a gle Lazie merediunale. È na recétta típeca de gle períede pasquale, é tè ne muare e variande reggiunale.

Variande dialettale cominése
 calascione o cascellone a Sande Renate é Galleniare;
 canescione a Sande Ghiasce;
 casciata a Aluite;
 cascione a Settefrate;
 cuanescione a Atini.

Etemeleggía
Canescione ne vè da canescía (nap. enciarìa), mméce casciata, cascione é cascellone ne viéve da casce. Calascione pare petésse menì da le napuletane calascione (štremènde musecale che le còrde napuletane), faštima pebbía de la cassa armòneca che tè la forma de ne canescione.

Categoria:Cucina d''a Terra 'e Lavoro